V soboto, 15. oktobra,
je ESO - Evropski južni observatorij -
odprl vrata svojega sedeža v Nemčiji za javnost.
Skozi cel dan je tisoče obiskovalcev imelo priložnost pomagati graditi
model zrcala največjega načrtovanega teleskopa na svetu v naravni velikosti
- Evropskega ekstremno velikega teleskopa ali E-ELT -
in izkusiti druge vidike dela na ESO.
To je ESOcast!
Vrhunska znanost in življenje v zakulisju ESO,
Evropskega južnega observatorija,
in raziskovanje skrajnih mej z našim gostiteljem, dr. J-em ali dr. Joe-om Liskejem.
Dan odprtih vrat na ESO 2011
je privabil okrog 3100 obiskovalcev v sedež organizacije
v Garching blizu Münchna v Nemčiji.
Obiskovalci so želeli izvedeti več o ESO-vih vrhunskih objektih
in znanstvenih rezultatih iz prve roke.
Udeleženci so lahko izbirali med široko paleto aktivnosti,
pri čemer je vrhunec dogajanja predstavljala gradnja kartonskega modela
E-ELT-jevega ogromnega 39,3-meterskega zrcala v naravni velikosti.
Tako so imeli udeleženci enkratno priložnost izkusiti dejansko velikost
največjega načrtovanega očesa uprtega v nebo.
Ker je E-ELT-jevo glavno zrcalo tako veliko,
je sestavljeno iz 798 posameznih šest-kotnih zrcal,
od katerih vsako meri 1,4 metra.
Z uporabo klinov in zunanjega oboda zrcala na tleh
so navdušeni obiskovalci vseh starosti polagali kartonske šest-kotnike na tla
in počasi sestavljali ogromno zrcalo.
Ko so končali, je model v naravni velikosti v premeru meril 39,3 metra.
in zasedal območje, veliko skoraj 1000 kvadratnih metrov v bližini Eso-vega sedeža.
Zraven tega so potekala še predavanja o vročih temah v astronomiji
in video povezave z Zelo velikim teleskopom (VLT),
tako da so imeli obiskovalci priložnost v živo klepetati z ESO-vimi astronomi,
ki delajo na Paranalu v Čilenski puščavi Atacama.
Otroci in njihovi starši so uživali, ko so se fotografirali v infrardeči svetlobi
in opazovali sonce skozi teleskope, opremljene s primernimi filtri.
Tri razstave so bile posvečene ESO-vemu Zelo velikemu teleskopu (VLT),
teleskopu ALMA (Atacama Large Milimeter/submilimeter Array)
in bodočemu E-ELT.
Znova je bil dan odprtih vrat na ESO odlična priložnost, da so obiskovalci spoznali
najnovejše razburljive dosežke
svetovno najbolj produktivnega astronomskega observatorija.
Z vami sem bil dr. J, posebej za ESOcast.
Pridružite se mi spet naslednjič na novi vesoljski dogodivščini.
Producent ESOcasta je ESO, Evropski južni observatorij.
ESO, Evropski južni observatorij, je pomembna medvladna znanstvena in tehnološka organizacija za astronomijo,
ki projektira, gradi in upravlja svetovno najbolj napredne zemeljske teleskope.
Izpis v angleščini: ESO; prevod v slovenščino: www.portalvvesolje.si.
Zdaj, ko vas je ESO ujel na Zemlji,
"odletite s tega sveta" s Hubblom.
Hubblecast razkriva najnovejša odkritja najbolj znanega in nagrajenega vesoljskega observatorija,
Nasinega in Esinega Vesoljskega teleskopa Hubble.